তবে শেষ পর্যন্ত খোঁজখবর করে মঠবাড়িয়া থেকে রেয়াজউদ্দিনের নৌকার যাত্রী হয়ে শেষ সম্বলটুকু হাতে নিয়ে ঘরবাড়ি ছেড়ে অনিশ্চয়তার পথে যাত্রা করেছিলাম। বলতে গেলে, সুন্দরবনের গভীর অরণ্যের ভেতর দিয়ে সেই নৌকা আমাদের পৌঁছে দিয়েছিল ঝড়খালীতে। সুন্দরবনের ভেতর দিয়ে চার-পাঁচ দিনের সেই নৌযাত্রার মধ্যে দেশের ভেতরে ঢোকার প্রতীক্ষায় সশস্ত্র মুক্তিযোদ্ধাদের দেখা পাওয়া সে আরেক ইতিহাস।